open-index/open-wikipedia-markdown huggingface dataset:
Ostrovany

**Ostrovany** sú obec na Slovensku v okrese Sabinov.

Ostrovany ležia v šarišskom podoli na terase rieky Torysa v blízkosti okresného mesta Sabinov. Je to archeologická lokalita európskeho významu.

## Dejiny
Chotár obce bol nepretržite osídlený od obdobia neolitu, o čom svedčia archeologické nálezy z tejto doby a nálezy z eneolitu,  bronzovej a halštatskej doby, kniežacie hroby z rímskej doby a slovanské sídliskové nálezy.
 
Prvá písomná zmienka o obci je z roku 1248 ako saúčasť panstva hradu Šariš. Miestni obyvatelia sa zaoberali predovšetkým poľnohospodárstvom a ovocinárstvom.
Od roku 1399 sa obec stala zemianskym majetkom, keď kráľ Žigmund daroval obec Petrovi zo Stretavy. Ostrovany vlastnili jeho potomkovia ešte aj v prvej polovici 16. storočia. V druhej polovici tohto storočia boli vlastníkmi obce najmä zemania z Bertotoviec, Kalnišťa a Šemše. Poslednými zemanmi boli Bánóovci, ktorí okrem pozemkov vlastnili aj kaštieľ v rokokovom slohu z polovice 18. storočia a kúriu. Kaštieľ bol upravovaný v prvej tretine 19. storočia. Zaujímavosťou je aj dendrologický park (10 ha) so vzácnymi drevinami založený touto rodinou v roku 1858, ktorý je tiež zapísaný v zozname kultúrnych pamiatok. Táto kultúrna pamiatka bola v rámci reštitúcií (ako aj ostatný majetok) v roku 1993 vrátená pôvodným majiteľom a v súčasnosti je značne zanedbaná. 

## Kostol
Dominantnou stavbou dediny je rímskokatolícky kostol, ktorý bol postavený v románskom slohu už krátko po založení obce. Neskôr v roku 1530 nadobudol aj prvky renesančnej stavby a v roku 1741 aj niektoré barokové znaky. Po požiari v roku 1851 sa výrazne zmenila veža (do takého tvaru, aký je v súčasnej dobe) a kostol dostal aj klasicistické prvky. Dostavba s rozšírením niektorých častí sa udiala v roku 1992. Kostol je zasvätený dvom svätcom - Kozmovi a Damiánovi. 

V roku 1920 bol pri kostole postavený pomník venovaný padlým občanom - vojakom v prvej svetovej vojne.
thumb|Kostol sv.Kozmu a Damiána

V Budapešti v múzeu umeleckých predmetov Szépmüvészeti sa nachádza gotická socha Panny Márie z kostola z čias okolo roku 1480.

V roku 2017 prešiel kostol rekonštrukciou interiéru.

## Názov
Ostrovjany (Osztropataka = Ostrovpataka) maďarské meno Osztópataka (Ostópataka). Osztó = deliaci, patak = potok „deliaci potok“.
Obec Ostrovany mala počas svojho vývoja viacero názvov:
* 1248 Osztropotoka		
* 1399 Ostropotak			
* 1773 Ostrowjany			
* 1786 Osstrawjani
* 1920 Ostrovany
* 1927 Ostroviany
* 1948 Ostrovany – ostroviansky, Ostrovanec, -ianka

## Referencie

## Iné projekty

## Externé odkazy
* 


Kategória:Obce okresu Sabinov
Renčišov

**Renčišov** je obec na Slovensku v okrese Sabinov.

V extraviláne obce je známe lyžiarske a rekreačné stredisko Búče s niekoľkými vlekmi a zjazdovkami. V letnom období poskytuje možnosti pre paragliding a iné vzdušne športy. V jeho blízkosti sa nachádza jaskyňa Zlá diera.

V obci je rozšírený chov hovädzieho dobytka a oviec.
20.7.1998 sa obcou Renčišov prehnala silná povodeň. Pri kostole sa nachádza pamätník s menami obyvateľov, ktorí zahynuli.

## Referencie

## Iné projekty

## Externé odkazy
* 
* Lyžiarsky areál a rekreačné stredisko Búče


Kategória:Obce okresu Sabinov
Rožkovany

**Rožkovany** sú obec na Slovensku v okrese Sabinov.

## Polohopis
V tesnej blízkosti obce sa nachádza cesta 1. triedy Prešov - Lipany - Stará Ľubovňa a tiež železničná trať spájajúca Prešov s Poľskom. Súčasťou obce je aj autobusová a železničná zastávka. Obe sú umiestnené pri týchto komunikáciách. Stred obce je od nich vzdialený cca 700 m, do samotnej obce vedie asfaltová cesta, ktorá sa rozvetvuje do štyroch ulíc.

## Obyvateľstvo
V roku 2000 žilo v obci 1 223 obyvateľov, ktorí bývali v 274 domoch. Pri poslednom sčítaní ľudu, v roku 1991, sa v obci nachádzalo celkom 1 155 obyvateľov. Prevažná väčšina obyvateľov hovorí šarišským dialektom. Konfesne je obec jednotná, v roku 1998 sa 1 005 obyvateľov hlásilo k rímskokatolíckej cirkvi, 5 ku gréckokatolíckej, 1 k evanjelickej a 143 k inej alebo ku žiadnej. V obci sa nachádza rímskokatolícka fara a kostol svätého Antona Opáta, na staršom cintoríne sa nachádza lokalita zaniknutého románskeho kostola.


Súbor:Rozkovany Slovakia 1.JPG|Kostol sv. Antona Opáta
 

## Osobnosti
* Eugen Bánó (* 1855 – † 1927), cestovateľ, diplomat a publicista

## Referencie

## Literatúra
*  

## Iné projekty

## Externé odkazy
* 
* Profil zaniknutého románskeho kostola na www.apsida.sk


Kategória:Obce okresu Sabinov
Šarišské Dravce

**Šarišské Dravce** sú obec na Slovensku v okrese Sabinov.

## Polohopis
Táto typická dedina zo Šariša sa nachádza na sútoku Goduše a Kučmanovského potoka, ľavého prítoku rieky Torysa. 

## Dejiny
Prvá písomná zmienka o obci je z roku 1295 (ešte pod názvom *Dorauch*) v súvislosti s kňazom Petrom z obce Torysa. Z názvu obce je značné, že obyvatelia slúžili pánom zo Šarišského hradu. Obyvatelia strážili hranice a chovali lovnú zver pre kráľovské poľovačky. 

Na začiatku 13. storočia obec patrila Detrikovi zo Spiša. V roku 1247 bola obec kúpená Rikolfom a Polanom. Od druhej polovice 13. storočia bola obec samostatnou farnosťou s vlastným kostolom. 

V roku 1316 obec patrila Rikolfovmu synovi Jánovi, ktorý tiež vlastnil Brezovicu. Obec sa stala dedičstvom rodiny Berzevicz až do 20. storočia. Berzeviczovci v 13.14. storočí postavili v obci gotický kostol. V roku 1622 ku kostolu postavili renesančnú vežu.

Počas reformácie bola obec s prestávkami protestantská (15731753). Na začiatku 17. storočia Berzeviczovci postavili renesančný kaštieľ. V roku 1794 bola hlavná budova prebudovaná na klasicistickú. 

V 19. storočí obec tiež patrila rodine Szmrecsányi, Ghycy a Weisz-Finkenau. Z obce pochádzajú známe osobnosti, bratia Szmrecsányiovci, obaja dosiahli biskupského úradu.

## Osobnosti obce
* Dr. Pavol Szmrecsányi (18461908), biskup Spišskej diecézy (1891-1903) a vo Veľkom Varadíne (1903-1908)
* Ľudovít Szmrecsányi (18511943), arcibiskup v Jágri (1912-1943).   

## Referencie

## Iné projekty

       
## Externé odkazy
* 


Kategória:Obce okresu Sabinov
Šarišské Sokolovce

**Šarišské Sokolovce** sú obec na Slovensku v okrese Sabinov. V obci sa nachádza rímskokatolícky kostol z roku 1714.

## Partnerské obce
*  Drienica, Slovensko
*  Dubovica, Slovensko
*  Hubošovce, Slovensko
*  Jakubovany, Slovensko
*  Uzovce, Slovensko
*  Gmina Wiśniew, Poľsko

## Referencie

## Iné projekty

## Externé odkazy
* 


Kategória:Obce okresu Sabinov
Poloma (okres Sabinov)

**Poloma** je obec na Slovensku v okrese Sabinov v Prešovskom kraji.

## Polohopis, geografia
Obec sa nachádza v okrese Sabinov na severovýchodných svahoch Levočských vrchov na úpätí masívu Čierna hora. Stredná nadmorská výška Polomy je 605 m.n.m., čím sa zaraďuje medzi najvyššie položené obce na Šariši.

## Obyvateľstvo
Pri Sčítaní obyvateľov, domov a bytov v roku 2021 sa z 943 obyvateľov obce prihlásilo 920 ku slovenskej národnosti (98,61%), rusínska: 2 - 0.21%; česká: 2 - 0.21%; nemecká: 1 - 0.11%; iná: 1 - 0.11% a nezistených je: 7 - 0.75%. Konfesionálne je obec takmer výlučne rímskokatolícka (911 veriacich, 97,64 %). V obci sú tiež zastúpené gréckokatolícka cirkev (7 veriacich, 0,75 %) a ECAV (1 veriaci, 0,11 %) bez vyznania je 6 obyvateľov.

thumb|left|Zloženie obecného zastupiteľstva obce Poloma (1990-2022)
## Samospráva
Na čele obce stojí starosta a obecné zastupiteľstvo. Počas volebných období 1990-2002 malo desať poslancov, od roku 2002 sa volí sedem poslancov. Starostom obce je od roku 1990 už ôsme volebné obdobie Pavol Hanušovský. V obdobiach 1990-2002 kandidoval ako nezávislý, 2002-2014 ako kandidát SDKÚ (SDKÚ-DS, koalícia KDH-SDKÚ-DS) a v obdobiach 2014-2022 ako kandidát strany #SIEŤ (SKS).

thumb|left|Kostol Najsvätejšej Trojice
## Pamiatky
Pôvodný kostol v obci existoval už v roku 1330 a bol zasvätený Obráteniu sv. Pavla. Okolo roku 1600 sa v obci ujala reformácia a kostol spravovali luteráni, keďže katolícka farnosť zanikla. Kostol získali späť katolíci (1672-1682) a evanjelici (1682-1746). V roku 1746 sa kostol natrvalo stal katolíckym, zásluhu na rekatolizácii obce mal šarišský župan Žigmund Szinyei-Merse. Pôvodne gotická stavba s pozdĺžnou loďou a polygonálne uzavretým presbytériom bola prestavená v roku 1851 (klasicistické úpravy sanktuária). Od roku 1746 sa zmenilo patrocínium kostola na súčasný názov, kostol Najsvätejšej Trojice, o čo Polomčania požiadali pápeža Pia VI.. Kostol podstúpil viaceré rekonštrukčné úpravy v priebehu 20. storočia.
	
Uprostred obce, pôvodne mimo nej, stojí klasicistická prícestná kaplnka Snežnej Panny Márie. Bola postavená v roku 1892 na mieste pôvodnej rozpadávajúcej sa kaplnky na pamiatku dňa živelnej katastrofy, keď ľadovec úplne zničil úrodu. Bývajú v nej výročné bohoslužby okolo 5. augusta.

## Doprava
Poloma je poslednou obcou v kotline, je prístupná jedine z východnej strany, cestou III. triedy č. 3172 zo Šarišských Draviec. Obec má autobusové spojenia s Lipanmi a okolitými obcami.

## Referencie

## Iné projekty

## Externé odkazy
* 


Kategória:Obce okresu Sabinov
Ratvaj

**Ratvaj** je obec na Slovensku v okrese Sabinov.

Obec leží na juhovýchodnom svahu pohoria Čergov, 10 km východne od mesta Sabinov a 18 km severne od Prešova. 

Prvá písomná zmienka pochádza z roku 1374 a hlavným zdrojom obživy miestnych obyvateľov bolo poľnohospodárstvo. Obec patrila k majetkom zemianskeho rodu Tekulovcov, ktorí tu vystavali i dve kúrie. Rímskokatolícky Kostol Narodenia Panny Márie bol postavený v roku 1857.

## Referencie

## Iné projekty

## Externé odkazy
* 


Kategória:Obce okresu Sabinov
Uzovské Pekľany

**Uzovské Pekľany** sú obec na Slovensku v okrese Sabinov. Obec je umiestnená v hlbokej doline okolitých vrchov pohoria Bachureň. Dominantou obce je rímskokatolícky kostol Všetkých Svätých. Nadmorská výška na konci obce má hodnotu 480 m.n.m, pričom najvyšší bod obce je lokalizovaný pri vrchu Kamenná v nadmorskej výške 810 m.n.m. Kataster susediaci s obcami Jarovnice, Uzovský Šalgov, Rožkovany a Jakubova Voľa tvoria predovšetkým lesy, ktoré sú tvorené jedľobukovými porastmi prechádzajúcimi do porastov borovicových. Lesné porasty sú ohraničené vysoko položenými lúkami, z ktorých pramení množstvo prítokov Malej Svinky, napr. Mindžovský potok, Strem, Laný jarok. 20. júla 1998 sa obcou prehnala silná povodeň, ktorá po sebe zanechala množstvo materiálnych škôd, predovšetkým na infraštruktúre.

## Polohopis
### Časti obce
Pustiňa, Horný koniec, Dolný koniec, Kamence

### Vodné toky
Cez obec preteká rieka Malá Svinka.

## Samospráva obce

### Starosta obce
Starostom obce je od roku 2018 Marek Gruška.

### Obecné zastupiteľstvo
V komunálnych voľbách roku 2022 sa stali poslancami obecného zastupiteľstva kandidáti: Ján Gábor, Stanislav Pošefka, Peter Hrubý, Pavol Šima, Tomáš Ondík.

## Stavby a kultúra v obci

### Pomníky
Pomník obetiam povodne zo dňa 20.7.1998

### Pravidelné podujatia
Novoročný výstup na miestny kopec Kamenná.

## Hospodárstvo a infraštruktúra
### Doprava
Infraštruktúra obce je na slabej úrovni. Jestvuje len cestná doprava. Ostatné typy dopravy tejto obci nie sú zastúpené.

## Osobnosti obce
* Anton Mihok (* 1957), slovenský reprezentant v silovom trojboji

## Referencie

## Literatúra
* 

## Iné projekty

## Externé odkazy
* 


Kategória:Obce okresu Sabinov
Tichý Potok

**Tichý Potok** je obec na Slovensku v okrese Sabinov.

## Charakteristika
Tichý Potok je podhorská obec ležiaca pod Levočskými vrchmi. Územie obce tvorí na masívnej hornatine karpatský flyš. Má oglejené a nivné pôdy. Prevláda smrekovo-bukový porast. Nachádza sa tu murovaný gréckokatolícky chrám zasvätený Zosnutiu presvätej Bohorodičky. Domy sú radovo rozložené pozdĺž cesty vedúcej od Lipian cez Brezovicu, smerom od Blažova. Koniec obce tvorí časť zvaná Javorina, ľudovo nazývaná Hájenka, ktorá bola postavená po vzniku vojenského pásma Javorina pre ľudí pracujúcich pre vojenské lesy.

## História
Pôvodný názov obce bol nemecký Stielbach vo význame Tichý Potok. Tvorili ju vlastníci obce, šľachtici spišsko-nemeckého pôvodu. Z nemeckého názvu zakrátko vznikol slovenský Štelbach. Patril šľachticom z Brezovice. Koncom 16. storočia bol Štelbach stredne veľkou obcou. Nachádzajú sa tu cerkov, fara a škola pre prvý stupeň. Obyvatelia boli väčšinou rusínskeho pôvodu. V roku 1628 obec vyhorela. Najviac obyvateľov (768) mala v roku 1890. V roku 1997 postihla obec povodeň.

## Referencie

## Iné projekty

## Externé odkazy
* 


Kategória:Obce okresu Sabinov
Praznov

**Praznov** je mestská časť mesta Považská Bystrica. K mestu bola pričlenená v roku 1980. Nachádza sa tu rímskokatolícky Kostol Povýšenia sv. Kríža.

## Demografia
Obec mala v roku 2009 616 obyvateľov. 

## Geografia
Rozloha katastrálneho územia obce je 8 788 418 m².

### Poloha
Vzdialenosť od centra Považskej Bystrice je .

## Dejiny
Najstaršia písomná zmienka o obci pochádza z roku 1414.

## Vodstvo
Dedinou preteká Praznovský potok, ktorý sa pod obcou vlieva do Domanižanky.

## Referencie

Kategória:Mestské časti Považskej Bystrice
Zemiansky Kvašov

**Zemiansky Kvašov** je najmenšia mestská časť mesta Považská Bystrica. K mestu bola pričlenená v roku 1971. Pôvodne išlo o obec *Zemiansky Kvašov*. Ku obci patril aj Markušovec pri Zemianskej Závade.

Mestskou časťou vedie cesta III. triedy č. III/1985 po ktorej premáva autobusová linka MHD s číslom 4.

V mestskej časti sa nachádza rímskokatolícky kostol sv. Juraja postavený v roku 1772.

## Geografia
Vzdialenosť od centra Považskej Bystrice je . Rozloha katastrálneho územia mestskej časti je . Územie ohraničuje zo severu VMČ SNP, Zákvašov, Hliny, zo západu VMČ Dolný Moštenec, z juhu VMČ Horný Moštenec a z východu Počarová a Zemianska Závada.

Mestskou časťou preteká Kvašovský potok. Najvyšším vrchom je Bukovina. Obec sa nachádza na hranici dvoch geomorfologických území nazývaných Považské podolie a Strážovské vrchy.

Časť katastrálneho územia na východe patrí do 2. stupňa ochrany CHKO Strážovské vrchy, pričom táto časť územia bola v roku 2009 vyhláškou Ministerstva životného prostredia podľa § 26 ods. 6 zákona č. 543/2002 Z. z. vyhlásená za súčasť chráneného vtáčieho územia Strážovské Vrchy.

## Dejiny
Podľa dostupných zdrojov najstaršia písomná zmienka o Zemianskom Kvašove pochádza z roku 1400.

## Demografia
Mestská časť mala v decembri 2019 241 obyvateľov.

## Kultúra
Zemiansky Kvašov je v miestnom regióne známy vďaka dobrovoľnému hasičskému zboru DHZ Zemiansky Kvašov, ako aj vďaka pravidelnému poriadaniu Jurajovských hodov, známych pod názvom Klepeto, na počesť patróna sv. Juraja, ktorému je zasvätený miestny kostol.

Kostol sv. Juraja, ktorý bol pôvodne ako barokový kostol postavený v roku 1772. Upravovaný bol v roku 1791 a 1949. Ide o jednoloďovú polygonálne uzavretú stavbu, zaklenutú krížovou klenbou. Veža je predstavaná s dodatočne pristavaným nebarokovým schodiskom. Hlavný oltár v tomto kostole je neskorobarokový z čias okolo roku 1797 s luiséznymi svietnikmi. Obrazy Krista a Panny Márie sú z polovice 19. storočia.

## Referencie

Kategória:Mestské časti Považskej Bystrice
Orlové

**Orlové** je mestská časť mesta Považská Bystrica. K mestu bola pričlenená v roku 1971.

Nachádza sa tu kaštieľ z roku 1612 a v ňom Kaplnka sv. Jána Nepomuckého.

## Demografia
Obec mala v roku 2009 655 obyvateľov. 

## Geografia
Rozloha katastrálneho územia obce je 6 044 291 m².
### Poloha
Vzdialenosť od centra Považskej Bystrice je 2,8 km.

## Externé odkazy
* Orlove.sk - stránka mestskej časti 

## Referencie


Kategória:Mestské časti Považskej Bystrice
Považské Podhradie

right|thumb|Považský hrad

**Považské Podhradie** je mestská časť mesta Považská Bystrica. K mestu bola pričlenená v roku 1971. Nachádza sa tu rímskokatolícky Kostol svätého Ladislava z roku 1855.

## Demografia
Obec mala v roku 2009 872 obyvateľov. 

## Geografia
Rozloha katastrálneho územia obce je 5 044 600 m².

### Poloha
Vzdialenosť od centra Považskej Bystrice je 3,9 km.

## Referencie


## Pozri aj
* Považský hrad
* Kaštieľ Burg
* Száparayovský kaštieľ

## Iné projekty

## Externé odkazy
* Oficiálne stánky mestskej časti 

Kategória:Mestské časti Považskej Bystrice
Kategória:Pomenovania podľa Váhu
Šebešťanová

**Šebešťanová** je mestská časť mesta Považská Bystrica. K mestu bola pričlenená v roku 1979.

V tejto mestskej časti žije necelých 600 obyvateľov, ktorí sú zväčša rímskokatolíckeho vierovyznania. V Šebešťanovej pôsobí futbalový a hokejbalový klub. Neďaleko Šebešťanovej sa nachádza menší lyžiarsky vlek. V obci sa ďalej nachádza materská škôlka MŠ Šebešťanová či rímskokatolícka kaplnka.

## Demografia
Obec mala v roku 2009 579 obyvateľov. V roku 2015 mala obec 577 obyvateľov. 

## Geografia
Rozloha katastrálneho územia obce je .

### Poloha
Vzdialenosť od centra Považskej Bystrice je 6,3 km.

## Referencie


Kategória:Mestské časti Považskej Bystrice
Vysoká (okres Sabinov)

**Vysoká** je obec na Slovensku v okrese Sabinov.

## Obyvateľstvo
V roku 2013 mala obec 134 obyvateľov. 

## Kultúra a zaujímavosti
### Stavby
#### Pamiatky
Prameň pri kaplnke 

Prameň sa nachádza pri vstupe do obce, kde sa nachádza aj kaplnka. O jej založení ľudia rozprávajú takúto povesť. ,, Stará dievka bývajúca pod cintorínom zvaná Petrova Hana bola veľmi zbožná osoba. Vraj bola nezdravá, mala zlú chorobu, asi padúcnicu. K nej chodil každú noc z cintorína duch - farár a kázal jej, aby ľudia vystavili kaplnku. Raz ju farár duch odviedol na miesto terajšej ,,Kapličky“ ( Kaplnky ). Vytýčil miesto a vykolíčkoval ho. Súčasne prikázal, aby blízky prameň vody každoročne svätili."

Pri tomto prameni sa každoročne koná veľká odpustová slávnosť spojená so svätením prameňa a po vodu si tu chodia ľudia aj s okolitých dedín. Kaplnka je zasvätená menu Panny Márie.
Voda s tohto prameňa je takmer vždy čistá, aj keď ostatné pramene sú kalné a má stálu teplotu asi 3ºC. Pomáha pri všetkých neduhoch. Žiaden výskum v tejto oblasti sa v obci zatiaľ neuskutočnil. Kvôli svojej vysokej kvalita sa tiež používa pri riedení slivovice. Tá má potom tiež, bližšie nešpecifikované, liečivé účinky.

### Šport
Každoročne 31. decembra, teda na Silvestra, praktizujeme turistický výstup na nedaleký kopec, Homôlku. Všetci čo to čítajú, sú srdečne pozvaní.

### Kulinárske špeciality
Medzi známe kulinárske špeciality patria Pirohy.

## Referencie

## Iné projekty

## Externé odkazy
* 


Kategória:Obce okresu Sabinov
Podvažie (Považská Bystrica)

**Podvažie** je mestská časť mesta Považská Bystrica. K mestu bola pričlenená v roku 1979. Nachádza sa tu rímskokatolícky Kostol Sedembolestnej Panny Márie. 

## História
Už od polovice 15. storočia bola obec rozdelená na Horné a Dolné Podvažie. Dolné Podvažie bolo poddanskou dedinou. Horné Podvažie bolo od daní oslobodené pre priame služobné postavenie voči hradu. Podvažie na začiatku 18. storočia bolo malou dedinkou, v ktorej žilo len želiarske obyvateľstvo. Uprostred prvej polovice 18. storočia tu pracoval mlyn a vodná píla. Podvažie žilo v 18. storočí v zajatí starších zvyklostí a tradičných foriem života. Väčšina obyvateľstva pracovala v poľnohospodárstve ,z textilných rastlín konope. Lúky v dedine chýbali, čiastočne ich nahrádzali pasienky. Podvažiu patrila obecná hora brezina a vrbina, odkiaľ obyvatelia brali palivové drevo, stavebné im dodávali zemepáni. Svoje obilie mleli v domácom pánskom mlyne, takže ušetrili náklady za dopravu. Poľnohospodárske prebytky a iný tovar predávali po okolí, privyrábali si aj rozvozom soli. V roku 1770 sa vylial Váh obyvatelia, ktorí bývali v blízkosti zbúrali svoje príbytky a stavali si nové na bezpečnejších miestach. V roku 1772 bol richtár Juraj Martinka a boženíci Juraj Doblej, Jan Fapšo a Jozef Kadák. V roku 1894 bol richtárom Juraj Kadák, podrichtár Štefan Hanulík. Obec mala 303 obyvateľov. V roku 1902 richtár Pavol Ščasník, obec mala 309 obyvateľov. Nebola tu škola, 37 detí chodilo do Malej Jasenice. V roku 1908 v dedine chovali 48 kráv, 28 jalovíc, 34 volov, 20 juncov a býka, 49 ošípaných a 2 kone. 

## Demografia
Obec mala v roku 2009 534 obyvateľov. 

V roku 2013 bol počet obyvateľov 558. Z toho mužov 234 a žien 242. 

## Geografia
Rozloha katastrálneho územia obce je 2 737 019 m².

## Poloha
Vzdialenosť od centra Považskej Bystrice je 7,8 km.

## Vodstvo
Krajom obce preteká Papradnianka, ktorá pod obcou ústi do Váhu.

## Šport
V dedine sa nachádza futbalový klub TJ Považan Podvažie. Tím mužov ako aj tím dorastencov hrá 2.triedu.

Umiestnenie mužov a dorastencov od sezóny 2006/2007:

Muži:
* 2006/2007 – 2. trieda – 11. miesto
* 2007/2008 – 2. trieda – 3. miesto
* 2008/2009 – 2. trieda – 1. miesto
* 2009/2010 – 1. trieda – 1. miesto
* 2010/2011 – 2. trieda – 9. miesto
* 2011/2012 – 2. trieda – 10. miesto
* 2012/2013 – 2. trieda – 3. miesto
* 2013/2014 – 2. trieda – 5. miesto

Dorast:
* 2006/2007 – 2. trieda – 8. miesto
* 2007/2008 – 2. trieda – 2. miesto
* 2008/2009 – 2. trieda – 7. miesto
* 2009/2010 – 2. trieda – 12. miesto
* 2010/2011 – 2. trieda – bez súťaže
* 2011/2012 – 2. trieda – 7. miesto
* 2012/2013 – 2. trieda – 7. miesto

## Referencie

Kategória:Mestské časti Považskej Bystrice
Kategória:Pomenovania podľa Váhu
Milochov

**Milochov** (, ) je mestská časť mesta Považská Bystrica. K mestu bola pričlenená v roku 1979. Skladá sa z častí *Dolný Milochov* a *Horný Milochov*. V Milochove žije 856 obyvateľov. Milochov je malá dedinka v horách, cez ktorú vedie priamy tok rieky Váh.

## Demografia

#### Vývoj počtu obyvateľov:

#### Demografická štruktúra:

## Geografia
Rozloha katastrálneho územia obce je 8 426 711 m².

### Poloha
Vzdialenosť od centra Považskej Bystrice je 9,1 km.

## Náboženstvo
#### Kaplnka Ružencovej Panny Márie
V obci sa nachádza rímsko-katolícka *Kaplnka Ružencovej Panny Márie*. Stojí v strede obce pri miestnom cintoríne.
28. augusta 2022 bola slávnostne odhalená busta rodáka z Milochova a čestného občana mesta Považská Bystrica Mons. ThDr. Ladislava Belása, ktorá sa nachádza pri vstupe do miestnej kaplnky.

#### Kalvária v Dolnom Milochove
Pôvodne bola vytvorená svojpomocne miestnymi obyvateľmi. Neskôr bola nahradená novou, ktorú realizovali žiaci SOŠ z Považskej Bystrice. Štrnásť zastavení krížovej cesty predstavujú drevené stĺpiky, na ktorých sú umiestnené výjavy zastavení na drevených tabuľkách. Na konci nad cestou stojí drevený kríž.

## Dejiny
Historické názvy obce

## Referencie


## Externé odkazy
* Stránka Milochova

Kategória:Mestské časti Považskej Bystrice
Horný Moštenec

**Horný Moštenec** je mestská časť mesta Považská Bystrica. Nachádza sa nad časťou Dolný Moštenec. K mestu bola pričlenená v roku 1979. Nachádza sa tu rímskokatolícky Kostol sv. Cyrila a Metoda.

## Demografia
Obec mala v roku 2009 595 obyvateľov. 

## Geografia
Rozloha katastrálneho územia obce je 7 141 175 m².
### Poloha
Vzdialenosť od centra Považskej Bystrice je 6,5 km.

## Vodstvo
Obcou preteká potok Mošteník. V minulosti v potoku plávali pstruhy a malé raky.

## Referencie

## Externé odkazy
* Webová stránka Moštenec

Kategória:Mestské časti Považskej Bystrice
Daltonov zákon

**Daltonov zákon** alebo **Daltonov zákon parciálnych tlakov** je fyzikálny zákon.

Jeho znenie: *celkový [[tlak]], ktorý vyvíja zmes [[plyn]]ov je rovný [[súčet|súčtu]] tlakov, ktoré by vyvíjali jednotlivé plyny, keby okupovali pri takej istej [[teplota|teplote]] daný [[objem]] každý samostatne.*

Matematicky vyjadrené, celkový tlak **P** zmesi **n** plynov môžeme definovať ako

: P = p_1 + p_2 + ... + p_n = \sum_{i=1}^{n} p_{i}

kde p_1,\ p_2,...\ p_n  predstavujú **parciálny** (čiastkový) **[[tlak]]** každého z plynov prítomných v zmesi.

Znamená to, že každý z plynov v zmesi sa správa, ako keby tam ostatné plyny neboli prítomné, a že tlaky pochádzajúce z jednotlivých plynov v zmesi sa môžu jednoducho sčítať.  Predpokladá sa, že medzi plynmi nedochádza k chemickým reakciám. Daltonov zákon sa vzťahuje na takzvané ideálne plyny.

Daltonov zákon definoval v roku 1801 John Dalton.

Kategória:Fyzikálne zákony
Kategória:Termodynamika
Kategória:Eponymické termíny vo fyzike
Kategória:Eponymické termíny v chémii
Dick Cheney

**Dick Cheney**, vlastným menom **Richard Bruce Cheney** (* 30. január 1941, Lincoln, Nebraska, USA† 3. november 2025) bol americký politik a obchodník. V rokoch 1989 – 1993 bol minister obrany USA v administratíve prezidenta Georga H. W. Busha, a 46. viceprezidentom USA v administratíve Georga W. Busha.

Cheney zomrel 3. novembra 2025.

## Referencie

## Iné projekty

Kategória:Osobnosti z Nebrasky
Kategória:Členovia Republikánskej strany (USA)
Kategória:Viceprezidenti USA
Kategória:Kandidáti Republikánskej strany na viceprezidenta USA
Kategória:Poľovníci USA
Kategória:Metodistické osobnosti
Kategória:Nositelia Presidential Medal of Freedom
Kategória:Laureáti Radu vychádzajúceho slnka
Disk

**Disk** (z lat. *discus* > z gr. *dískos*) označuje plochý kotúč a rôzne jemu podobné predmety, najmä:
* v informatike a videu: dátové médium v jadre alebo navonok podobné platňovému kotúču, konkrétne:
** magnetické: pevný disk, disketa, RAM disk ()
** optické alebo magneticko-optické, najmä kompaktný disk (CD), Blu-ray Disc (BD), DVD, HD DVD, Laserdisc, MOD (najmä MiniDisc - MD), Universal Media Disc (UMD), Kodak Disc, Diamond Disc, Enhanced Versatile Disc (EVD)  ()
*v informatike: dátové médium s funkciounalitou podobnou vyššie uvedeným diskom:
**jednotka USB flash (flash disk)
**solid state drive (SSD disk)
* v športe: ľahkoatletické hádzané športové náčinie tvaru šošovky, pozri disk (šport)
* v automobiloch: časť kolesa medzi nábojom a vencom, pozri disk (automobil)
* v biológii: **kotúč**, teda medzistavovcovú platničku, pozri medzistavovcová platnička
* v astronómii:
** **diskovú populáciu**, teda druh hviezdnej populácie, pozri hviezdna populácia
** akréčny disk
** protoplanetárny disk
** plynový disk
** galaktický disk
** Kuiperov disk komét
** slnečný disk
* v textilníctve: **galetu**, teda kotúč, ktorým prechádza štyrikrát ovitá niť pri zasúkaní, pozri disk (textilníctvo)
* v divadelníctve: školná scéna AMU, pozri DISK

## Pozri aj
* Diskus
* Kotúč
* Platňa
* DOS (Disk Operating System)
Nosice (mestská časť)

**Nosice** sú jedna z mestských častí mesta Púchov, bývalá samostatná obec.

## Polohopis
Obec leží na rozhraní Javorníkov a Považského podolia, pri výtoku Vážskeho kanála z rovnomennej vodnej nádrže, v nadmorskej výške  Leží 3 km severovýchodne od centra mesta a premáva sem linka č. 6 MHD z Púchova. Tiež tu zastavujú osobné vlaky na trati Púchov – Považská Bystrica.

Juhovýchodne od obce, pri vodnej nádrži, sa v zalesnenom prostredí nachádza rekreačné stredisko Cerov.

## Dejiny
Pôvodne samostatná obec sa spomína od roku 1407, patrila zemianskej rodine Lieskovských. Na kóte 566,7 m sa nachádza hradisko púchovskej kultúry. V chotári obce je sídlisko lužickej kultúry a slovanské pohrebisko z veľkomoravského obdobia. V rokoch 19491953 bola na Váhu vybudovaná Priehrada mládeže (Nosice), pod priehradným múrom vyviera minerálny prameň, domácimi nazývaný Gezonka.

## Externé odkazy
* Oficiálna stránka mesta Púchov

Kategória:Mestské časti Púchova
Barbara Pierceová Bushová

náhľad|Barbara a Jenna Bushové s rodičmi
**Barbara Pierceová Bushová**  (* 25. november 1981, Dallas, Texas) je jedna z dvoch dcér (dvojičiek) 43. amerického prezidenta Georga W. Busha a Laury Bushovej. Je tiež vnučkou 41. amerického prezidenta George H. W. Busha a jeho manželky Barbary. 

## Život
Barbara sa narodila na Baylor University Medical Center v Dallase. Keď jej rodina žila v Preston Hollow časti Dallasu navštevovala so sestrou Preston Hollow Elementary School. Neskôr Barbara spolu so sestrou navštevovali Hockaday School v Dallase. V roku 1994, keď sa jej otec stal guvernérom štátu Texas navštevovala St. Andrew's Episcopal School v Texasskom Austine. V roku 1996 študovala na Austin High School, kde v roku 2000 promovala.

## Kariéra
Barbara pracovala pre Cooper–Hewitt, Smithsonian Design Museum, dcérsku spoločnosť Smithsonian Institution.Predtým pracovala s africkými pacientami chorými na AIDS v Tanzánii, Juhoafrickej republike a Botswane, okrem iných miest aj prostredníctvom programu Baylor International Pediatric AIDS Initiative, sponzorovaného Houstonskou univerzitou „Baylor College of Medicine“.

### Global Health Corps
Barbara Bushová je spoluzakladateľkou a prezidentka neziskovej organizácie Global Health Corps.

## Referencie

## Iné projekty

Kategória:Rodina Bushovcov
Kategória:Osobnosti z Dallasu
S.M.A.R.T.

**Self-Monitoring, Analysis, and Reporting Technology** alebo **S.M.A.R.T.** je monitorovací systém pevných diskov, ktorý deteguje a posiela správy o rôznych ukazovateľoch spoľahlivosti v snahe predvídať zlyhania.

Zlyhania diskov môžeme rozdeliť na dve kategórie:
* **predpovedateľné** - obyčajne mechanické chyby spôsobené opotrebovaním, alebo starnutím
* **nepredpovedateľné** - iné chyby, ako napr. zničenie elektroniky
Pomocou S.M.A.R.T. technológie je možné odhaliť až v 60% predpovedateľnú chybu a tak včas zabezpečiť zálohu dát ešte pred samotným zlyhaním.

Každý sledovaný údaj má pridelené:
* ID
* aktuálnu hodnotu
* najhoršiu dosiahnutú hodnotu
ID hovorí čo daný údaj znamená (napr. aktuálna teplota disku, počet presunutých sektorov, počet kalibrácií hlavičiek). Každý výrobca má iné ID pre udalosti.
Hodnoty jednotlivých atribútov sú v rozsahu od 1 do 253, pričom 1 je najhorší stav. V závislosti od výrobcu sa zvolí hodnota 100 alebo 200 za „normálny“ stav.

Priekopníkom technológie S.M.A.R.T. bol Compaq, ale dnes ju podporuje väčšina dodávateľov pevných diskov a materských dosiek. Väčšina materských dosiek vydá varovnú správu, keď sa blíži zlyhanie disku.

## Softvér
Existujú monitorovacie programy, ktoré detailnejšie sledujú stav disku. Každý výrobca určí sadu atribútov a ich prahových hodnôt, ktoré by pri normálnej prevádzke nemali byť prekročené. Vhodný softvér je schopný ich v čase sledovať, extrapolovať aktuálne trendy a predpovedať prekročenie prahovej hodnoty. Softvér tiež rozlišuje medzi postupnou degradáciou v čase (čo predstavuje normálne opotrebovanie) a náhlou zmenou, ktorá môže indikovať problém.

## Príklad
80-gigabajtový pevný disk WDC800JB-00CRA1 môže monitorovať tieto S.M.A.R.T atribúty:

* Chybovosť surového čítania
* Čas roztočenia
* Počet štartov a zastavení
* Počet realokovaných sektorov
* Chybovosť vyhľadávania
* Počítadlo hodín prevádzky
* Počet pokusov o otáčanie
* Počet pokusov o rekalibráciu
* Počet resetov
* Počet realokačných udalostí
* Počet aktuálnych otáznych sektorov
* Počet neopraviteľných sektorov
* Počet chýb CRC
* Počet chýb zápisu

Kategória:Pevné disky
Kategória:Počítačové technológie
Horné Kočkovce

**Horné Kočkovce** sú mestská časť Púchova, bývalá samostatná obec. 

## Kultúra a zaujímavosti
### Pamiatky
* Rímskokatolícky kostol Všetkých svätých, trojloďová neskorobaroková stavba s polkruhovým ukončením presbytéria a predstavanou vežou, z roku 1771. Obnovou prešiel v roku 1930. Interiér je zaklenutý pruskými klenbami. Nachádza sa tu neskorobarokový hlavný oltár s obrazom Všetkých svätých od M. Hanika z Trenčína z roku 1790 a bočné klasicistické oltáre Panny Márie a Božského srdca. Klasicistická je aj kazateľnica a krstiteľnica. Fasády kostola sú hladké s polkruhovo ukončenými oknami s tenkými šambránami. Veža vyrastá zo štítového priečelia s párom slepých okien, vo forme rizalitu. Je členená kordónovou rímsou a lizénami a ukončená ihlancovou helmicou. 

* Kaplnka Nanebovzatia Panny Márie, neobaroková stavba z roku 1880. Iniciátorom stavby bol Florián Balogh, rímskokatolícky farár, ktorý tu je aj pochovaný. Fasády kaplnky sú členené polkruhovo ukončenými oknami, priečelie je dvojvežové, veže sú dekorované oblúčkovým vlysom a ukončené kupolami.  

Súbor:Horné Kočkovce Kaplnka.jpg|Kaplnka Nanebovzatia Panny Márie


## Referencie

## Externé odkazy
* Oficiálna stránka mesta Púchov
* Neoficiálna stránka mestskej časti 

Kategória:Mestské časti Púchova
Ihrište

**Ihrište** je jedna z mestských častí mesta Púchov, bývalá samostatná obec.

## Polohopis
Nachádza sa v Javorníkoch na Ihrištskom potoku v nadmorskej výške 355 m n. m., 4 km SSZ od mesta.

## Kultúra a zaujímavosti
### Pamiatky
* Dedinská zvonica, ľudová zrubová stavba na pôdoryse štvorca so stanovou strechou, z ktorej vyrastá drevená konštrukcia so strieškou nesúca zvon.

## Externé odkazy
* Oficiálna stránka mesta Púchov

Kategória:Mestské časti Púchova
Lenka (prvé meno)

**Lenka** alebo **Lena** je ženské rodné (krstné) meno, ktoré pôvodne vzniklo ako domácka podoba mena Helena, Magdaléna alebo Eleonóra. Slovenské domácke podoby mena sú **Lena** a **Lenuša**, slovenské zdrobneniny sú **Lenuška**, **Lenuľka** a **Lenôčka**. Podľa slovenského kalendára (pozri meniny na Slovensku) majú Lenka a Lena meniny 4. júna, pričom oficiálne kalendárium uvádza len variant Lenka.

## Varianty mená
* *Lena* – angličtina, čeština, dánčina, chorvátčina, nemčina, poľština, slovenčina, srbčina, španielčina, švédčina, taliančina,
* *Léna* – francúzština, maďarčina,
* *Lene* – dánčina, nemčina,
* *Leni* – nemčina,
* *Lenka* – čeština, chorvátčina, nemčina, slovenčina, srbčina,
* *Lenke* – maďarčina.

## Niektoré známe nositeľky
* Lenka Balkovičová (* 1962), slovenská ekonómka, v rokoch 2014 až 2022 primátorka mesta Zvolen
* Lenka Bradáčová (* 1973), česká štátna zástupkyňa (prokurátorka), od 30. júla 2012 vrchná štátna zástupkyňa v Prahe
* Lenka Čviriková Hriadelová (* 1973), slovenská televízna moderátorka športových programov
* Lenka Dusilová (* 1975), česká speváčka
* Lenka Filipová (* 1954), česká speváčka, šansoniérka, gitaristka, skladateľka a textárka
* Lenka Gahérová (* 1966), slovenská spisovateľka
* Lenka Ilavská-Litvinová (* 1972), bývalá slovenská cyklistka
* Lenka Kotková (* 1973), česká astronómka, objaviteľka planétok
* Lenka Krobotová (* 1977), česká herečka, dcéra herca a režiséra Miroslava Krobota a herečky Hany Doulovej
* Lenka Kršáková (* 1991), slovenská atlétka, šprintérka na vzdialenosti 100 a 200 metrov
* Lenka Němečková (* 1976), bývalá česká profesionálna tenistka
* Lenka Šóošová (* 1976), slovenská televízna moderátorka
* Lenka Termerová (* 1947), česká divadelná a filmová herečka
* Lenka Tvarošková (* 1982), súčasná slovenská profesionálna tenistka
* Lenka Vlasáková (* 1972), česká filmová a divadelná herečka
* Lenka Wienerová (* 1988), slovenská profesionálna tenistka

## Referencie

## Pozri aj
* 
* Lenka (rozlišovacia stránka)

## Iné projekty

## Externé odkazy
* 

Kategória:Krstné mená
Kategória:Ženské mená
Kategória:Ženské mená gréckeho pôvodu
Kategória:Ženské mená hebrejského pôvodu
Spyware

**Spyware** (iné názvy: **spajvér**, **špionážny softvér**, **špiónsky program**, **špiónsky softvér**, zriedkavo: **špehovací softvér**; angl. *spyware*) je počítačový program, ktorý sa bez vedomia používateľa pokúša „vyšpehovať“ citlivé dáta z počítača (napr. heslá). Tieto dáta sa potom pokúša poslať tretej strane. Následné posielanie informácie tretej strane značne spomaľuje chod počítača na internete a môže aj prepisovať URL zadané v internetovom prehliadači. 

Spajvér sa nešíri vlastnou replikáciou ako je tomu pri počítačových vírusoch a červoch ale najčastejšie sa do počítača dostáva nainštalovaním samotným používateľom. Keďže je nepravdepodobné, že by si niekto takýto softvér nainštaloval dobrovoľne, snaží sa spajvér tváriť ako užitočný program.

## Referencie


## Pozri aj
* Počítačová bezpečnosť
* Firewall
* Antivírusový softvér
* Počítačový vírus
* Adware
* Malware
* Trójsky kôň

Kategória:Počítačová bezpečnosť
Kategória:Softvér
Šimon (prvé meno)

**Šimon** je mužské krstné meno. Pôvod má v hebrejčine s významom „Boh vyslyšal“/„naslúchajúci“.
Meniny na Slovensku má 30. októbra.

## Referencie

Kategória:Krstné mená
Kategória:Mužské mená
Kategória:Mužské mená hebrejského pôvodu
Pasterizácia

**Pasterizácia** (iné názvy: **pasterizovanie**, zastarano: *pasteurizácia*, *pasteurizovanie*) je metóda tepelnej sterilizácie tekutých nápojov (alebo potravinárskych surovín), ktorú vyvinul v polovici 19.&nbsp;storočia francúzsky vedec Louis Pasteur.

Jej podstatou je krátkodobé zvýšenie teploty, ktoré však na rozdiel od prevarenia nesmie výrazne zmeniť vlastnosti látky. Obvykle to znamená ohriatie látky na 60 – 75&nbsp;°C a jej udržovanie v rozmedzí 1/2 až 2 hodiny (podľa spracovávanej suroviny). Účelom je likvidácia mikroorganizmov a tým jednak zvýšenie trvanlivosti potravín, a jednak zabránenie šírenia ochorení týmito potravinami.

Pôvodne bola pasterizácia vyvinutá na objednávku francúzskeho vojnového loďstva pre víno. Ale za krátku dobu sa ujala aj u ďalších komodít (pivo, mlieko).

V súčasnosti by napríklad všetko mlieko, ktoré sa do obchodov dostane, malo byť pasterizované, a preto sa to prísne kontroluje. Hlavne od epidémie kliešťovej encefalitídy, ktorá vznikla asi v polovici dvadsiateho storočia na strednom Slovensku a prenášala sa mliekom.

Kategória:Eponymické termíny
Kategória:Konzervovanie
Smart

**Smart** môže byť:
* v oblasti IT a podobne: inteligentný (napr. smart mobilný telefón)
* značka automobilov, pozri Smart (automobil)
* monitorovací systém pevných diskov, pozri S.M.A.R.T.
* hudobný producent a člen skupiny DMS, pozri Smart (producent)

## Pozri aj
*Smartwings
*SMART-1

## Referencie
Kubuntu

right|thumb|Kubuntu 8.04
right|thumb|Práca so systémom Kubuntu
right|thumb|Originálne inštalačné médiá Kubuntu Feisty
thumb|Kubuntu 8.10 CD

**Kubuntu** je kompletná distribúcia operačného systému Linux.

Štandardne obsahuje desktopové prostredie KDE na rozdiel od GNOME, ktoré je súčasťou hlavnej vetvy systému Ubuntu. Distribúcia je založená na systéme Debian, rovnako ako systém Ubuntu, s ktorým zdieľa všetky programové balíky a je tak možné používať všetko, čo je dostupné pre Ubuntu.

Podobne ako pri systéme Ubuntu, aj Kubuntu existuje vo viacerých verziách. Verzia 6.06 s kódovým označením Dapper, obsahovala KDE 3.5.2, OpenOffice.org2, balíčkovací manažér Adept, jadro 2.6.15 a množstvo iných noviniek. Predchádzajúce verzie mali kódové označenie Breezy (5.10) a Hoary (5.04).

Aktuálna verzia je 22.04 LTS s označením Jammy Jellyfish, uvedená 21. apríla 2022. Obsahuje KDE 5.24 LTS.

## Vlastnosti
Distribúcia je určená pre používateľov, ktorí už majú nejaké vedomosti o systéme Linux a nie sú natoľko zdatní, aby dokázali plnohodnotne používať distribúciu Debian, Slackware, Gentoo alebo iné mainstreamové distribúcie. Kubuntu vyniká predovšetkým kvalitnou detekciou a podporou hardvéru, je teda vysoká pravdepodobnosť, že sa systém podarí nainštalovať na prvýkrát na väčšine hardvérových konfigurácií a tiež prevažná väčšina programového vybavenia funguje s nutnosťou len minimálnej počiatočnej konfigurácie. Výhodou je okamžitá dostupnosť aktuálneho programového vybavenia, predovšetkým systému KDE, KOffice, ako aj multimediálneho systému Amarok. Miernou nevýhodou je občasná nižšia stabilita a občasné mierne problémy s funkčnosťou, čo je však spôsobené používaním najnovšieho softvéru, prípadne aj beta verziami programových balíkov. Vo všeobecnosti platí, že základ systému Kubuntu funguje spoľahlivo, problémy môžu vzniknúť hlavne pri používaní neoficiálneho softvéru, ktorý nie je podporovaný zo strany výrobcu.

## Porovnanie s Ubuntu
Rozdiel medzi týmito operačnými systémami je viacmenej len v použitých grafickych aplikáciach a nástrojoch.

## Verzie

## Galéria

Súbor:Kubuntu hoary de.png|Kubuntu 5.04
Súbor:Kubuntu6.06.png|Kubuntu 6.06 LTS
Súbor:Kubuntu.8.04.KDE.png|Kubuntu 8.04
Súbor:Kubuntu 10.04 main menu.png|Kubuntu 10.04 LTS
Súbor:Kubuntu 12.jpg|Kubuntu 12.04 LTS
Súbor:Kubuntu 14.04 LTS.png|Kubuntu 14.04 LTS
Súbor:Kubuntu screenshot 16.04.png|Kubuntu 16.04 LTS
Súbor:Kubuntu 18.04 KDE 5.12.7-el Screenshot 20190306 221603.png|Kubuntu 18.04 LTS (hu)
Súbor:Desktop Kubuntu 20.04.png|Kubuntu 20.04 LTS
Súbor:Kubuntu 22.04 sk 001.png|Kubuntu 22.04 LTS (sk)
Súbor:Kubuntu 22.04 sk 002.png|Kubuntu 22.04 LTS (sk)


## Referencie


## Pozri aj
* Zoznam distribúcií Linuxu

## Iné projekty

## Externé odkazy
* Oficiálne anglické stránky distribúcie Kubuntu

Kategória:Distribúcie Linuxu
Kategória:Slobodný softvér
Kategória:KDE
Okres Jičín

**Okres Jičín** je okres v Královohradeckom kraji v Česku.

## Obce a mestá okresu

## Referencie

## Iné projekty


Jicin
Borová

**Borová** môže byť:
* obec v okrese Trnava, pozri Borová (okres Trnava)
* obec v Česku, pozri Borová (okres Náchod)
* obec v Česku, pozri Borová (okres Svitavy)
* Borová ulica
Aparteid

náhľad|Táto pláž je „len pre bielych“
**Aparteid** (do roku 2020 bol kodifikovaný tvar: **apartheid**; iné názvy: **politika apart(h)eidu**, **politika rasovej oddelenosti**, **politika rasovej odlúčenosti**) je výraz označujúci najmä rasistickú politiku takzvaného oddeleného spolužitia obyvateľov rôznych rás. Výraz pochádza z holandčiny a znamená oddelenie alebo odlúčenie. Prvé doložené použitie tohto slova pochádza z prejavu Jana Smutsa z roku 1917.

## Aparteid v Juhoafrickej republike
V JAR bol aparteid oficiálnou štátnou politikou v rokoch 1948 až 1990, neoficiálne sa táto politika uplatňovala už skôr. Prejavoval sa oddelením dopravných prostriedkov pre belošských a takzvaných „farebných“ obyvateľov. Černošské obyvateľstvo malo zakázaný prístup do reštaurácií, kín, parkov, pláží, škôl, nemocníc a iných zariadení a verejne prístupných miest určených belochom.

Nemocnice a školy určené pre pôvodné obyvateľstvo boli podstatne menej vybavené než tie, ktoré mohli využívať belosi.

Na približne 13 % územia Juhoafrickej únie (neskôr JAR) boli zriadené takzvané bantustany - černošské rezervácie s určitou mierou samosprávy. Bantustany juhoafrická vláda zriaďovala ako „nezávislé“ (avšak medzinárodne nikým neuznané) štáty s vlastným „občianstvom“, aby ich obyvateľstvo mohla zbaviť juhoafrickej štátnej príslušnosti a urobiť z nich bezprávnych robotníkov, cestujúcich za prácou do zvyšku JAR. Juhoafrické vojsko však túto „suverenitu“ aj tak príliš nerešpektovalo a zasahovalo, keď sa v rámci bantustanu začali prejavovať známky odporu voči ústrednej vláde.

21. marca 1960 sa zhromaždilo približne 20 000 černošských demonštrantov v Sharpeville, aby vyjadrili nesúhlas s novým zákonom, ktorý nariaďoval černochom, aby pri sebe nosili tzv. Dompas, identifikačné preukazy s odtlačkami prstov, údajmi o zamestnávateľovi, povolenky na vstup do určitých oblastí a i. Pri demonštrácii bolo 69 demonštrantov zastrelených a 180 zranených.

V reakcii na túto udalosť bol zakázaný Africký národný kongres a Panafrický kongres. Zároveň však v roku 1962 Valné zhromaždenie OSN prijalo rezolúciu 1761 odsudzujúcu juhoafrickú politiku aparteidu a vyzývajúci členské štáty OSN k prerušeniu obchodných a vojenských stykov s JAR.

Rastúci medzinárodný tlak prinútil JAR politiku aparteidu v 80. rokoch zmierňovať. F. W. de Klerk, juhoafrický prezident od roku 1989, ihneď po nástupe do úradu, aparteid odsúdil, dal z väzenia prepustiť Nelsona Mandelu, uväzneného roku 1964 na doživotie a umožnil obnovenie politickej činnosti ANK. Kvôli politickej nestabilite a násilným zrážkam na začiatku 90. rokov však zomrelo viac osôb než v predchádzajúcich 42 rokoch. Nástupom N. Mandelu do prezidentského úradu v roku 1994 bol juhoafrický aparteid definitívne odstránený. 15. apríla 2003 prezident Thabo Mbeki prisľúbil rozdeliť 660 miliónov randov ako odškodnenie 22 000 občanom, ktorí boli uväznení, mučení, či stratili z dôvodu aparteidu svojich príbuzných.

## Referencie

## Pozri aj
* Afrikaner Weerstandsbeweging
* Bantustan
* Nelson Mandela
* Izrael

## Iné projekty

Kategória:Južná Afrika (štát)
Kategória:Rasizmus
Concurrent Versions System

**Concurrent Versions System** alebo **CVS** je systém na správu a udržovanie histórie súborov, zároveň umožňuje prístup k týmto súborom a manipuláciu s nimi cez sieť.

Systém CVS spravuje jednu, alebo niekoľko skupín súborov nazývaných **repozitár** (angl. repository). Každý repozitár má vlastné riadenie prístupu a je delený na menšie časti nazývané **moduly**, ktoré môžu reprezentovať projekty alebo skupiny projektov v stromovej štruktúre. Celý repozitár je uložený vo forme súborov na súborovom systéme servera. Zmeny sú sledované a uchovávané na úrovní verzií (revízií) jednotlivých súborov v stromovej štruktúre projektu. Skupinu súborov môžeme označiť jednou nálepkou (angl. **tag**) a vytvárať tak rôzne vydania celého projektu (angl. **release**). V ktoromkoľvek okamihu je možné vytvoriť novú vývojovú vetvu (angl. **branch**) a tu potom rozvíjať samostatne, alebo ju neskôr opäť zlúčiť. Tak isto je možné sa kedykoľvek vrátiť k ľubovoľnej predchádzajúcej verzii ľubovoľného súboru.

Programátori získavajú kópie modulov operáciou „check out“. *Check-outované* súbory slúžia ako pracovná kópia nazývaná „sandbox“ alebo „workspace“. Zmeny v pracovnej kópii sa do repozitára premietnu vykonaním operácie **commit** - *commitovaním*. Operácia **update** je získanie alebo spojenie (merge (čítaj merdž)) zmien repozitára do programátorovej pracovnej kópie.

## Externé odkazy
* www.linuxsoft.cz  - český tutoriál CVS a RCS
* výlet do ríše verzií
* the CVS text-based program web site (hlavná stránka pre CVS)

Kategória:Vývoj softvéru
Kategória:Systémy pre správu verzií
Wormský konkordát

**Wormský konkordát** bola dohoda medzi pápežom Kalixtom II. a cisárom Svätej rímskej ríše Henrichom V. z 23. septembra 1122, na základe ktorej získali pápeži právo menovať biskupov za prítomnosti kráľa, ktorý odovzdával zvolenému biskupovi majetky a aj žezlo ako znak jeho moci. Išlo o kompromis:biskupská voľba bola rozdelená na svetskú a cirkevnú časť. Ním sa skončil boj o investitúru.

Kategória:Vatikán
Kategória:Rímsko-nemecká ríša
Spavá choroba

**Spavá choroba** (tiež **spavá nemoc**, **africká trypanozomiáza, africká trypanozomóza, ''meningoencephalitis lethargica***) je [[Infekčná choroba|infekčné]] [[ochorenie]] [[Človek (Homo)|človeka]] zapríčinené [[Prvoky|prvokmi]], [[Bičíkovce|bičíkovcami]] *Trypanosoma brucei gambiense* (spôsobuje Gambijskú trypanozomózu, tzv. Západoafrickú spavú chorobu) a *Trypanosoma brucei rhodesiense* (spôsobuje Rodézsku trypanozomózu, tzv. Východoafrickú spavú chorobu), ktoré sú prenášané slinami muchy [[tse-tse]] ([[Glossina]]). 

Choroba je endemická v rozsiahlej oblasti [[Subsaharská Afrika|Subsaharskej Afriky]] (zasahujúca 30 štátov, čo je približne 60 miliónov ľudí). Každý rok je nakazených zhruba 300&nbsp;000 – 500&nbsp;000 ľudí a z toho 40&nbsp;000 zomrie. Tri veľké epidémie zasiahli Afriku v predošlých 100 rokoch, a to v rokoch [[1896]]–[[1906]], v roku [[1920]] a v roku [[1970]].

Vpich muchou tse-tse spôsobuje boľavé opuchnutie, ktoré normálne po 24 hodinách zmizne. V prípade, že zostane niekoľko dní alebo týždňov zapálené, lymfatické uzliny u postihnutého sa zväčšia a vyskytnú sa príznaky pripomínajúce [[chrípka|chrípku]] ([[horúčka]], zdurenie uzlín a ďalšie), človek sa stáva nakazeným. Neskôr sa prejavuje [[anémia]] a rôzne ďalšie problémy s [[Krvný obeh|krvným obehom]] a [[Vylučovacia sústava|vylučovacou sústavou]]. V záverečnom štádiu dochádza k halucináciám a výbuchom zúrivosti a úplnému rozhodeniu spánkového cyklu. V závislosti na forme ochorenia ústi tento jav buď do relatívne rýchlej smrti, alebo v postupnú, prehlbujúcu sa [[Letargia|letargiu]].  

Ochorenie prenášajú dva rôzne prvoky: *Trypanosoma brucei gambiase* a *Trypanosoma brucei rhodesiense''. Rodézsky poddruh je omnoho agresívnejší a pôsobí rýchlejšie. Gambijský poddruh vyvoláva chronické ochorenia, pre ktorú sú v poslednej fáze typické letargické fázy, ktoré dali tejto chorobe aj meno. Smrť nastáva po dvoch až šiestich týždňoch.

## Liečivá proti spavej chorobe
Poskytuje sa intravenózne suramín alebo pentamidín.

## Referencie


## Externé odkazy
Kategória:Infekčné choroby
Kategória:B56 Africká trypanosomóza
Hadar (hviezda)

**Hadar** (iné názvy: **Agena**, **β Cen**, **β Centauri**) je druhá najjasnejšia hviezda v súhvezdí Centaurus a 11. najjasnejšia hviezda na nočnej oblohe. Beta Centauri je modrobiely obor vzdialený približne 530 svetelných rokov od Slnka. Vo vzdialenosti 1,3" od seba má na oblohe sprievodcu, spektroskopickú dvojhviezdu zdanlivej jasnosti 4,1m. V našich zemepisných šírkach nie je viditeľná.

Meno *hadar* pochádza z arabského slova „zem“, zatiaľ čo meno *agena* je latinské slovo znamenajúce „koleno“.

* Svietivosť: 8,6×104 svietivostí Slnka

Kategória:Bayerove objekty
Kategória:Modrobiele obry
Kategória:Súhvezdie Centaurus
Kategória:Hviezdy typu B
Kategória:Spektroskopické dvojhviezdy
5267